பெருநகர் மும்பைக் காவல்துறை

பெருநகர் மும்பைக் காவல்துறை (The Greater Mumbai Police (Marathi: बृहन्मुंबई पोलीस, முன்னர் பம்பாய் நகரக் காவல்துறை) என்பது இந்தியாவின் மகாராட்டிரமாநிலத்தில் உள்ள மும்பை நகரின் காவல்துறையாகும். இது மகாராட்டிரக் காவல்துறையின் கீழ் செயல்படும் நகரக் காவல் ஆணையரகமாக இருந்து, மும்பை நகரில் சட்டம் மற்றும் ஒழுங்கைப் பேணுதல், குற்றத் தடுப்பு, விசாரணை போன்ற முதன்மைப் பொறுப்புகளை வகிக்கிறது. இக்காவல்துறையின் குறிக்கோள் வாசகம் ''சத்ரக்சணாய கலநிக்ரகணாய'' (சமசுகிருதம்: सद्रक्षणाय खलनिग्रहणाय) ஆகும். இதன் பொருள், “நல்லோரைப் பாதுகாத்து தீயோரை ஒடுக்குதல்” என்பதாகும். இதற்கு இந்தியக் காவல் பணி அதிகாரி தலைமை தாங்குகிறார். இந்தப் படை 12 காவல் மாவட்டங்களாகப் பிரிக்கப்பட்டுள்ளது, அவை மண்டலங்கள் என்று அழைக்கப்படுகின்றன, ஒவ்வொன்றும் ஒரு துணை காவல் ஆணையர் தலைமையில் மேலும் 94 காவல் நிலையங்களாகப் பிரிக்கப்பட்டுள்ளன. வரலாறு ஆரம்பகால வரலாறு 1534 முதல் 1661 வரை, மும்பை (அப்போது பம்பாய் என்று அழைக்கப்பட்டது) போர்த்துகீசிய காலனித்துவ ஆட்சியின் கீழ் இருந்தது. மும்பையில் உள்ள போர்த்துகீசிய அதிகாரிகள் 1661ஆம் ஆண்டில் ஒரு காவல் நிலையத்தை நிறுவினர், அதே ஆண்டு அது ஆங்கிலக் காலனித்துவ சாம்ராஜ்யத்திற்கு மாற்றப்பட்டது. பின்னர், நகரம் கிழக்கிந்தியக் கம்பெனியின் நிர்வாகத்தின் கீழ் வந்தபோது, 1669 ஆம் ஆண்டில் மாலுமிகளை இலக்காகக் கொண்ட தெருக்கும்பல்களை எதிர்கொள்வதற்காக பண்டாரி மிலிட்டியா எனப்படும் ஒரு துணை இராணுவப் படை அமைக்கப்பட்டது. இப்படையில், 100 உள்ளூர் நிலஉரிமையாளர்களால் வழங்கப்பட்ட சுமார் 600 பண்டரீன் வீரர்கள் இடம்பெற்றிருந்தனர். பம்பாயின் ஆளுநரான ஜெரால்ட் ஆங்கியர் என்பவரால் அமைக்கப்பட்ட இந்தப் படையின் தலைமையகங்கள் மாகிம், செவ்ரி, சியோன் ஆகிய இடங்களில் அமைந்திருந்தன. ஒவ்வொரு தலைமையகத்திலும் ஒரு சுபேதார் நியமிக்கப்பட்டிருந்தார். இப்படை பெரும்பாலும் சட்டம் மற்றும் ஒழுங்கைப் பேணும் பணிகளுக்காகப் பயன்படுத்தப்பட்டது. 1672 ஆம் ஆண்டில், நகர நிர்வாகம் சட்ட அமலாக்கம் தொடர்பான அனைத்து முடிவுகளும் நீதித்துறையின் நீதிமன்ற மறுஆய்வுக்கு உட்படுத்தப்பட வேண்டும் என்ற கொள்கையை அறிமுகப்படுத்தியது. எனினும், மும்பையின் மீது தங்களது கட்டுப்பாட்டின் ஆரம்ப காலங்களில் கிழக்கிந்தியக் கம்பெனி பயிற்சி பெற்ற நீதிபதிகளின் பற்றாக்குறையால் பாதிக்கப்பட்டது. இந்த நிலை பல தசாப்தங்களாக குறிப்பிடத்தக்க மாற்றமின்றி தொடர்ந்தது. 1682-ஆம் ஆண்டில், மும்பையின் சட்ட அமலாக்க அமைப்பு இன்னும் வளர்ச்சியடையாத நிலையில் இருந்தது. அப்போது பண்டாரி மிலிட்டியாவில் ஒரு கொடி, இரண்டு படைத்துறைச் சிற்றலுவலர்கள், மூன்று காவல் உதவி ஆய்வாளர்கள் மட்டுமே பணியாற்றி வந்தனர். மேற்கோள்கள் வெளி இணைப்புகள் மும்பை காவல்துறையின் அதிகாரப்பூர்வ இணையதளம் மும்பை போக்குவரத்து காவல்துறை, அதிகாரப்பூர்வ வலைத்தளம்